Република Србија

Аутономна Покрајина Војводина

Општина Ковин

ОПШТИНСКА УПРАВА КОВИН

Број: 111-1/2022-IV

Дана: 04.02.2022. године

26220 Ко в и н, ул. ЈНА бр.5

Tеl. 013/742-104; 742-268

Fах: 013/742-322

Е-mail: skupstina@kovin.org.rs

На основу члaна 4. и члана 94. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018, 114/2021, 113/2017-др. закон, 95/2018 – др. закон, 86/2019 – др. закон, 157/2020 - др. закон и 123/2021 – др. закон), члана 12. став 1. и члана 13. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ број 95/2016)

ОПШТИНСКА УПРАВА КОВИН оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ОПШТИНСКОЈ УПРАВИ ОПШТИНЕ КОВИН**

**Орган у коме се радно место попуњава:**

ОПШТИНСКА УПРАВА КОВИН, Ковин, ул. ЈНА бр. 5

**Радно место које се попуњава:**

Наплата локалних комуналних такси, у звању сарадник, Одељење за буџет и финансије – 1 извршилац.

**Опис послова:** израђује решења о локалним комуналним таксама; прати наплату локалних комуналних такси, закупа, уређења и отуђења грађевинског земљишта; устројава базу података, евиденцију обвезника и врши наплату по основу закупнине за пословни простор којим располаже општина; сачињава аналитичке извештаје о задужењу и наплати по свим наведним основама; предузима мере за побољшање процента наплате; доставља опомене нередовним платишама; сугерише и обавештава шефа одсека о дужницима ради предузимања других мера; обрачунава камату за доцњу за неблаговремено плаћање јавних прихода.

**Услови:** стечено високо образовање из научне области друштвено-хуманистичких наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање три године радног искуства у струци, познавање рада на рачунару (MS Office пакет и интернет)

**У изборном поступку проверавају се:** познавање Законa о пореском поступку и пореској администрацији („Сл. гласник РС“ број 80/2002, 84/2002 - испр., 23/2003 - испр., 70/2003, 55/2004, 61/2005, 85/2005 – др.закон, 62/2006 - др.закон, 63/2006 - испр. др.закон, 61/2007, 20/2009, 72/2009 - др.закон, 53/2010, 101/2011, 2/2012 -испр., 93/2012, 47/2013, 108/2013, 68/2014, 105/2014, 91/2015 – аутентично тумачење, 112/2015, 15/2016, 108/2016, 30/2018, 95/2018, 86/2019, 144/2020 и 96/2021), Закона о општем управном поступку („Сл. гласник РС“ број 18/2016 и 95/2018 – аутентично тумачење) и Закона о финансирању локалне самоуправе („Сл. гласник РС“ број 62/2006, 47/2011, 93/2012, 99/2013 – усклађени дин. изн., 125/2014 – усклађени дин. изн., 95/2015 – усклађени дин. изн., 83/2016, 91/2016 – усклађени дин. изн., 104/2016- др. закон, 96/2017 – усклађени дин. изн., 89/2018 – усклађени дин. изн., 95/2018 - др. закон, 86/2019 – усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 – др. закон) – писмено, путем теста; познавање рада на рачунару - практичним радом на рачунару; вештина комуникације – усмено.

**Место, дан и време када ће се спровести изборни поступак:** Cа кандидатима, који су испунили услове и учествују у изборном поступку, провера стручних оспособљености, знања и вештина које се вреднују у изборном поступку, наведених у тексту јавног конкурса, биће спроведена у просторијама Општинске управе Ковин у Ковину, ул. ЈНА број 5, с тим што ће кандидати о датуму и времену бити обавештени на контакте (бројеве телефона и e-mail адресе) које наведу у својим пријавама.

**Место рада:** Ковин, ул. ЈНА бр. 5.

**Трајање радног односа: Радни однос се заснива на неодређено време.**

**Садржина пријаве на конкурс**: Пријава на конкурс садржи име и презиме кандидата, датум и место рођења, адресу становања, контакт телефон, имејл адресу, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс, податке о стручном усавршавању и податке о посебним областима знања. Пријава на конкурс мора бити својеручно потписана.

**Услови за запослење:**

* да је пунолетан држављанин Републике Србије;
* да има прописано образовање;
* да испуњава остале услове одређене законом, другим прописом и актом о систематизацији радних места;
* да није правоснажно осуђиван на безусловну казну затвора од најмање шест месеци;
* да учеснику конкурса није престао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

**Докази који се прилажу уз пријаву на конкурс:**

* оригинал или оверена фотокопија уверења о држављанству;
* оригинал или оверена фотокопија извода из матичне књиге рођених;
* оригинал или оверена фотокопија дипломе којом се потврђује стручна спрема;
* оригинал или оверена фотокопија доказа о радном искуству у струци (потврде, решења и други акти из којих се види на којим пословима, у ком периоду и са којом стручном спремом је стечено радно искуство);
* уверење да кандидат није правноснажно осуђиван на безусловну казну затвора од најмање шест месеци (извод из казнене евиденције надлежне Полицијске управе издат након објављивања конкурса);
* уверење да кандидату, који је радио у државном органу, односно органу аутономне покрајине или јединице локалне самоуправе није раније престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа;
* Изјава којом се опредељује за једну од две могућности, да орган прибави податке о којим се води службена евиденција или ће то кандидат учинити сам (образац 1)

Сви докази прилажу се у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. Службенику који не задовољи на пробном раду престаје радни оснос.

Кандидати без положеног државног стручног испита примају се на рад под условом да тај испит положе до окончања пробног рада, односно у року од 6 мееци од дна заснивања радног односа. Кандидат са положеним правосудним испитом уместо доказа о положеном државном стручном испиту подносе доказ о положеном правосудном испиту.

Законом о општем управном поступку („Службени гласник РС“, број 18/16 и 95/2018 – аутентично тумачење) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обађује личне покатке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним (члан 103. став 3.).

**Напомена:** Документа о чињеницама о којима се води службена евиденција су: уверење о држављанству; извод из матичне књиге рођених; уверење о положеном државном стручном испиту.

Потребно је да учесник конкурса достави изјаву (образац 1) којом се опредељује за једну од две могућности, да орган прибави податке о којим се води службена евиденција или да ће то кандидат учинити сам.

Попуњену изјаву је неопходно доставити уз напред наведене доказе како би орган могао даље да поступа.

Образац изјаве доступан је на сајту општине Ковин [www.kovin.rs](http://www.kovin.rs) и објављен је уз Јавни конкурс за попуњавање извршилачког радног места .

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе у оригиналу или фотокопији овереној од стране надлежног органа, биће одбачене.

**Објављивање јавног конкурса :** Јавни конкурс за попуњавање извршилачког радног места у Општинској управи Ковин објављује се на интернет презентацији општине Ковин [www.kovin.rs](http://www.kovin.rs) а обавештење о јавном конкурсу са адресом интернет презентације општине Ковин, на којој је јавни конкурс објављен, објављује се у дневним новинама „Српски телеграф“ које се дистрибуирају за целу територију Републике Србије.

**Рок за подношење пријаве на конкурс:**  Рок за подношење пријаве на конкурс је 15 дана и почиње да тече наредног дана од дана оглашавања обавештења о јавном конкурсу у дневним новинама “Српски телеграф“.

**Адреса на коју се подносе пријаве:** Пријаве на конкурс подносе се на адресуОпштинска управа Ковин, ул. ЈНА бр. 5, 26220 Ковин (За Конкурсну комисију ), са назнаком „Пријава на јавни конкурс за попуњавање извршилачког радног места наплата локалних комуналних такси“, препорученом пошиљком или непосредно, предајом на писарници Општинске управе Ковин, у затвореној коверти.

**Лице задужено за давање обавештења о јавном конкурсу:** Нада Вукосављевић, тел. 013/742-104 (лок. 139), е-маил: nada.vukosavljevic@kovin.org.rs.

Термини који су у овом јавном конкурсу употребљени у мушком граматичком роду, односе се без дискриминације и на особе женског пола.

НАЧЕЛНИЦА

Јелена Чолаковић, дипл. правник